ก่อนหน้านี้2เดือนประจำเดือนปกติค่ะ แต่ก่อนที่ประจำเดือนจะไม่มาน้ำหนักขึ้น10โลเลยเพราะกินเยอะ เป็นคนนอนดึกด้วย แล้วอ้วนขึ้น แล้วประจำเดือนก็ไม่มา2เดือนไม่เคยมีเพศสัมพันธ์นะคะ แต่ทำไมลักษณะท้องมันดูแหลมๆเหมือนคนท้องเลยค่ะ ขนาดพี่ยังทักเลย
สวัสดีค่ะ หากไม่เคยมีเพศสัมพันธ์ โอกาสที่จะตั้งครรภ์ย่อมไม่มีค่ะ ดังนั้นการที่ท้องดูโตหรือแหลมขึ้นดังกล่าว จึงไม่ได้เกิดจากการตั้งครรภ์แต่อย่างใดค่ะการที่ประจำเดือนไม่มา 2 เดือนนั้น สาเหตุน่าจะเกิดจากการมีน้ำหนักตัวขึ้นมากได้ค่ะ เนื่องจากหากมีน้ำหนักขึ้นจากการทานอาหารมาก ร่างกายก็ย่อมมีการสะสมไขมันมากขึ้น ซึ่งไขมันที่มากขึ้นนี้ จะสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติ และมีผลต่อการมีประจำเดือนได้นอกจากนี้แล้ว การที่ประจำเดือนไม่มา ยังอาจเกิดจากการมีความเครียด การทำงานหนัก พักผ่อนน้อย อดนอน นอนดึก หรือมีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับท้องที่โตขึ้น ก็เกิดจากการมีไขมันสะสมในชั้นหน้าท้องมากขึ้น แต่หากท้องโตขึ้นอย่างเดียว โดยที่ขา สะโพก ต้นแขน ไม่ได้มีการสะสมไขมันมากขึ้นด้วย หรือมีอาการปวดท้อง หรือคลำได้ก้อนในท้อง ควรไปพบแพทย์เพื่อตรวจว่าเกิดจากสาเหตุอื่นๆ หรือไม่ค่ะ เช่น มีซีสต์ทหรือเนื้องอกของรังไข่ เป็นต้น